open-index/open-wikipedia-markdown huggingface dataset:
Still Hungry

Το **Still Hungry** είναι το έκτο στούντιο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 19 Οκτωβρίου του 2004 μέσω της δισκογραφικής εταιρίας "Spitfire Records".

Η συγκεκριμένη κυκλοφορία είναι επανηχογράφηση του δίσκου "*[[Stay Hungry]]*" του 1984 και πραγματοποιήθηκε με σκοπό τον εορτασμό των είκοσι χρόνων από την αρχική κυκλοφορία του άλμπουμ. Εκτός από τις νέες εκτελέσεις των τραγουδιών του δίσκου, περιλαμβάνει τα κομμάτια "*Never Say Never*" και "*Blastin' Fast & Loud*" που είχαν γραφτεί το 1984 αλλά ολοκληρώθηκαν το 1999, τέσσερα νέα κομμάτια και το "*Heroes Are Hard to Find*", το οποίο ηχογραφήθηκε το 1998 για το σάουντρακ της ταινίας "*Strangeland*".

Οι κριτικές του δίσκου υπήρξαν θετικές, με το "Allmusic" να το βαθμολογεί με 3,5 / 5 αστέρια, το "Sputnik Music" με μέσο όρο βαθμολογιών 3,4 / 5, το "Sea of Tranquillity" με 3,5 / 5 και το "Metal Archives" με 83%.

## Λίστα Τραγουδιών
# "Stay Hungry"  – 3:14
# "We're Not Gonna Take It"  – 4:36
# "Burn in Hell"  – 5:37
# "Horror-Teria: The Beginning" – 8:42
## "Captain Howdy"
## "Street Justice"
# "I Wanna Rock"  – 3:15
# "The Price"  – 4:08
# "Don't Let Me Down"  – 4:45
# "The Beast"  – 3:25
# "S.M.F."  – 3:28
# "Never Say Never"  – 2:19
# "Blastin' Fast & Loud" – 3:00
# "Come Back"  – 6:25
# "Plastic Money"  – 4:05
# "You Know I Cry" – 4:21
# "Rock 'n' Roll Saviors"  – 5:04
# "Heroes Are Hard to Find"  – 5:00

## Μέλη των Twisted Sister
Οι μουσικοί οι οποίοι ηχογράφησαν το "*Still Hungry*" ήταν οι εξής:
* **[[Ντι Σνάιντερ]]** - φωνητικά
* **[[Jay Jay French]]** - κιθάρα, φωνητικά
* **[[Έντι Οτζέντα]]** - κιθάρα, φωνητικά
* **[[Μαρκ Μεντόζα]]** - μπάσο, φωνητικά
* **[[Α. Τζ. Πέρο]]** - τύμπανα

## Παραπομπές


## Πηγές
* Still Hungry - Twisted Sister | Songs, Reviews, Credits, Awards | AllMusic
* Twisted Sister - Still Hungry (album review) | Sputnikmusic
* Twisted Sister - Still Hungry- Encyclopaedia Metallum: The Metal Archives

Κατηγορία:Άλμπουμ του 2004
Κατηγορία:Άλμπουμ των Twisted Sister
Βασιλάκος

Το ελληνικό επώνυμο **Βασιλάκος** μπορεί να αναφέρεται σε κάποιο από τα παρακάτω πρόσωπα:

* Βασίλης Βασιλάκος (γενν. 1960), ποδοσφαιριστής
* Στέφανος Βασιλάκος (γενν. 1902), δικηγόρος και εκδότης
* Χαρίλαος Βασιλάκος (1877-1964), αθλητής του στίβου, ολυμπιονίκης το 1896

## Δείτε επίσης
* Βασιλάκης
* Βασιλάκιος
Microsoft Vizact

Το **Microsoft Vizact** (ή Microsoft Vizact 2000) ήταν ένα λογισμικό δημιουργίας εγγράφων με την χρήση του HTML+TIME. Κυκλοφόρησε στις 26 Μαΐου του 1999 και ήταν μέρος του Microsoft Office 2000. Το **Microsoft Vizact** ήταν σχεδόν αχρησιμοποιήτο και έτσι αποσύρθηκε από την Microsoft την 1 Απριλίου 2000. Ήταν ο διάδοχος του **Microsoft Liquid Motion**.

## Παραπομπές


Κατηγορία:Λογισμικό Microsoft
Vizact
Διορθόδοξο Κέντρο της Εκκλησίας της Ελλάδος

Το **Διορθόδοξο Κέντρο της Εκκλησίας της Ελλάδος** (ΔΚΕΕ) είναι επιμορφωτικός και συνεδριακός οργανισμός της Ορθόδοξης   
Εκκλησίας της Ελλάδος. Υπάγεται στην Ιερά Σύνοδο της Εκκλησίας της Ελλάδος και εδρεύει στην Ιερά Μονή Πεντέλης.

## Διοίκηση
Το Διορθόδοξο Κέντρο είναι Νομικό Πρόσωπο Δημοσίου Δικαίου. Η διοίκηση του επιτελείται από επταμελές Διοικητικό Συμβούλιο, στο οποίο προεδρεύει ο εκάστοτε Μακαριώτατος Αρχιεπίσκοπος Αθηνών και πάσης Ελλάδος.

## Σκοπός του ΔΚΕΕ
Το Διορθόδοξο Κέντρο στοχεύει στη σύσφιξη των σχέσεων ανάμεσα στις Ορθόδοξες ανά τον κόσμο Εκκλησίες και στην από κοινού αντιμετώπιση των προκλήσεων της σημερινής κοινωνίας τόσο σε θρησκευτικό όσο και σε κοινωνικό επίπεδο.

## Ιστορία
Η θεμελίωση του Διορθοδόξου Κέντρου πραγματοποιήθηκε στις 3 Μαΐου 1969 από τον μακαριστό Αρχιεπίσκοπο Αθηνών και πάσης Ελλάδος Ιερώνυμο Α΄ επί Ηγουμενίας του Αρχιμανδρίτου Θεοκλήτου Φεφέ. Το κτίριο ανακαινίστηκε το 2004 από τον Αρχιεπίσκοπο Χριστόδουλο.

### Διατελέσαντες διευθυντές
* Αναστάσιος Γιαννουλάτος, Αρχιεπίσκοπος Αλβανίας  αρχικά ως αρχιμανδρίτης και αργότερα ως Επίσκοπος Ανδρούσης (1971-1976)
* Χρυσόστομος Ζαφείρης, Μητροπολίτης Περιστερίου ως Τιτουλάριος Μητροπολίτης Γαρδικίου (1976-1999)
* Μάριος Μπέγζος, Καθηγητής της Θεολογικής Σχολής (2009-2011)
* Ιωάννης Σακελλαρίου, Μητροπολίτης Θερμοπυλών, Καθηγούμενος της Ιεράς Μονής Πεντέλης (1999-2009  και 2011 - σήμερα)

## Δραστηριότητες
Στις δραστηριότητες του Διορθοδόξου Κέντρου εντάσσονται η διοργάνωση και φιλοξενία συνεδρίων, ημερίδων και άλλων συναντήσεων, η φιλοξενία αλλοδαπών φοιτητών ή συμμετεχόντων στις συναντήσεις, καθώς επίσης και η λειτουργία της βιβλιοθήκης του. Από το 2009, ενέταξε στις δραστηριότητές του και την πραγματοποίηση επιμορφωτικών σεμιναρίων για εκπαιδευτικούς της Δευτεροβάθμιας και της Πρωτοβάθμιας Εκπαίδευσης.

## Παραπομπές


## Εξωτερικοί σύνδεσμοι
*Η επίσημη ιστοσελίδα του Διορθόδοξου Κέντρου
*Δελτίο Ειδήσεων ΝΕΤ 18/4/2013

Κατηγορία:Εκκλησία της Ελλάδος
Curtiss XA-14

To **Curtiss XA-14** ήταν διθέσιο δικινητήριο αεροσκάφος εγγύς υποστήριξης το οποίο αναπτύχθηκε στις ΗΠΑ την δεκαετία του 1930. Ήταν το πρώτο δικινητήριο αεροσκάφος που δοκίμασε το Αεροπορικό Σώμα του Στρατού των ΗΠΑ (United States Army Air Corps, USAAC), αλλά δεν εντάχθηκε σε παραγωγή. Κατασκευάστηκε μονάχα ένα πρωτότυπο, που αποτέλεσε την βάση για το βελτιωμένο Curtiss A-18 Shrike.

## Σχεδιασμός και ανάπτυξη
Το αεροσκάφος κατασκευάστηκε αρχικά με ίδιους πόρους της εταιρείας σαν Curtiss Model 76 και προωθούνταν από δύο αστεροειδείς κινητήρες Wright XR-1510. Στις πτητικές δοκιμές που ακολούθησαν μετά την ολοκλήρωσή του οι επιδόσεις του αεροσκάφους αποδείχθηκαν πολύ καλές, με συνέπεια η USAAC να το επιστρέψει στην εταιρεία ώστε να τοποθετηθούν δύο κινητήρες Wright R-1670-5 Cyclone των 775&nbsp;hp που έστρεφαν έλικες σταθερού βήματος. Ο Στρατός δέχθηκε το αεροσκάφος με αυτή την διάταξη σαν XA-14. Είχε το σύνηθες καμουφλάζ και τα διακριτικά της USAAC και σειριακό αριθμό 36-146.

Το Model 76 ήταν ολομεταλλικής κατασκευής, με λεπτή αεροδυναμική άτρακτο. Πραγματοποιήθηκαν εκτεταμένες δοκιμές του και βάσει αυτού παραγγέλθηκαν τον Ιούλιο του 1936 δεκατρία αναβαθμισμένα αεροσκάφη με αστεροειδείς κινητήρες Wright R-1820-47 Cyclone. Τα αεροσκάφη αυτά ονομάστηκαν A-18 Shrike.

## Δείτε επίσης

### Αεροσκάφη που σχετίζονται με την ανάπτυξη του XA-14
*Curtiss A-18 Shrike

## Παραπομπές


## Βιβλιογραφία
* Eden, Paul and Soph Moeng, eds. *The Complete Encyclopedia of World Aircraft*. London: Amber Books Ltd., 2002. ISBN 0-7607-3432-1.
* Fahey, James C. *U.S. Army Aircraft 1908-1946.* New York: Ships and Aircraft, 1946.
* Fitzsimons, Bernard, ed. *The Illustrated Encyclopedia of the 20th Century Weapons and Warfare, Vol. 21.* London: Purnell & Sons Ltd. 1967/1969. ISBN 0-8393-6175-0.
* Swanborough, F. Gordon and Peter M. Bowers. *United States Military Aircraft Since 1909.* New York: Putnam, 1964. ISBN 0-85177-816-X.

XA-14
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
Κατηγορία:Αεροσκάφη εγγύς υποστήριξης
Κερασιά Αχαΐας

Με το όνομα **Κερασιά** υπάρχουν δύο οικισμοί στην Αχαΐα:

* η Κερασιά Λεχουρίου
* η Κερασιά Λυκουρίας

Κατηγορία:Αποσαφηνίσεις ελληνικών τοπωνυμίων
Κεφαλόβρυσο Αχαΐας

Με το όνομα **Κεφαλόβρυσο** υπάρχουν δύο οικισμοί στην Αχαΐα:

* το Κεφαλόβρυσο Σαραβαλίου Αχαΐας
* το Κεφαλόβρυσο Σουλίου Αχαΐας

## Δείτε επίσης
* Κεφαλόβρυσο

Κατηγορία:Αποσαφηνίσεις ελληνικών τοπωνυμίων
Ιουστίνος Γκέμπλερ

Ο **Ιουστίνος Γκέμπλερ** (γερμανικά: *Justinus Göbler*, Σανκτ Γκόαρ 1504 - Φρανκφούρτη 1567) ήταν γερμανός αξιωματούχος, μεταφραστής, και δικηγόρος.

## Βιογραφικό
Σπούδασε νομική στα πανεπιστήμια της Μπουρζ, της Ερφούρτης, και του Μάιντς όπου και έλαβε το διδακτορικό του. Από το 1535 έως το 1537 ήταν καθηγητής ηθικής φιλοσοφίας στο πανεπιστήμιο του Τριρ και κατόπιν ο δούκας Ερρίκος Α΄ του Βολφενμπύτελ τον προσέλαβε το 1539 ως ιδιωτικό σύμβουλο. 

Το 1544 έγινε δικαστής της επαρχίας Μούντεν του Αννόβερου (*Hannoversch Münden*), όπου υποστήριξε την Ελισάβετ του Βραδεμβούργου (*Elisabeth von Brandenburg*) κατά την θρησκευτική μεταρρύθμιση. Υπό τον Φράντζ του Βάλντεκ (*Franz von Waldeck*) έγινε *Καγκελάριος* (επίσημος γραφέας) της επισκοπής του Μούνστερ (*Hochstifts Münster*) το 1546, και το 1549 ανέλαβε το ίδιο πόστο στο Βισμπάντεν. 

Από το 1559 ήτανε γενικός γραμματέας της πόλης της Φρανκφούρτης, όπου και πέθανε το 1567 και τάφηκε στην εκκλησία του Αγίου Πέτρου.

## Ενδεικτική εργογραφία
Η μετάφραση στα λατινικά του γερμανικού ποινικού κώδικα του Καρόλου Ε΄ για κακουργήματα το 1543 (*Constitutio Criminalis Carolina*) θεωρείται σημαντική. Επίσης το 1564 έκανε την πρώτη μετάφραση της Εξάβιβλου, σημαντικού βυζαντινού νομικού κειμένου, στα γερμανικά. 

Άλλα έργα του είναι τα:
* Oratio de laude ac utilitate moralis philosophiae.. (*Προσευχές και η χρησιμότητα της ηθικής φιλοσοφίας*), Φρανκφούρτη, 1535
* Prosopographiarum libri quatuor.. (*Τέσσερα βιβλία προσωπογραφιών*), Μάιντς, 1537, συλλογή προσωπογραφιών επιφανών προσωπικοτήτων
* De bello in Turcam.. (*Ο τουρκικός πόλεμος*), 1543

## Παραπομπές


## Εξωτερικοί σύνδεσμοι
*  Ψηφιοποιημένα αντίγραφα υψηλής ευκρίνειας των έργων του Γκέμπλερ - Bayerische Staatsbibliothek - Digitale Bibliothek
*  Αναλυτική εργογραφία του Ιουστίνου Γκέμπλερ  - Universal Short Title Catalog

Κατηγορία:Γερμανοί δικηγόροι
Κατηγορία:Γερμανοί διπλωμάτες
Κατηγορία:Γερμανοί νομικοί
Μάχη των Ρουστίκων

Η **Μάχη των Ρουστίκων** ή μάχη του Ζουριδίου ήταν πολεμική εμπλοκή της επανάστασης του 1821 στην Κρήτη με νικηφόρα έκβαση για τους Έλληνες.

## Η εξέλιξη των γεγονότων
Στις 16 ή **17** Ιουνίου (ή Ιουλίου) 1821 Έλληνες επαναστάτες, Ρεθύμνιοι και 500 Σφακιανοί με αρχηγούς το Παπαδόπωλο, τους Αναγνώστη και Πέτρο Μανουσέλη, Γεώργιο Δεληγιαννάκη, Κωστόπουλο, Γεώργιο Σακόρραφο από Άγιο Κωνσταντίνο, Ιωάννη Δρουλίσκο με Ατσιπουλιανούς που εμποδίσαν τις ενισχύσεις από Τουρκοκρητικούς των Χανίων και Μανώλη Ρουστικιανό κέρδισαν στο Ζουρίδι, αλλά και πιο πριν στο Κάτω Βαλσαμόνερο και Καλονύκτι τους Τούρκους της Ρεθύμνης οι οποίοι εξεστράτευσαν με σκοπό να προσβάλλουν τους επαναστάτες κατά πρώτον στα Ρούστικα και στον Άγιο Κωνσταντίνο όλα χωριά του Δυτικού Ρεθύμνου και κατά δεύτερον στα Σφακιά. Ήταν η πρώτη μεγάλη μάχη μαζί με αυτή του Αγίου Βασιλείου και μεγάλη νίκη της Εθνεγερσίας στον νομό Ρεθύμνης που τον κατέστησε κέντρο της εξέγερσης και ακολούθησε την εναρκτήρια μάχη που δόθηκε στην Κρήτη, στον Λούλο Χανίων στις 14 Ιουνίου 1821.

## Παραπομπές


## Πηγές
* Οι πολεμικές συγκρούσεις στην ευρύτερη περιοχή των Ρουστίκων στη διάρκεια της επανάστασης του 1821
* Διονύσιος Κόκκινος Η Ελλνική Επανάστασις Β' Τόμος σελ.28
* Δεληγιαννάκης, ''Σφακιά, η ρίζα της Κρήτης''.
* Καλομενόπουλου, ''Κρητικά Τοπογραφία και Οδοιπορικά''.
* Παναγιώτου Κ. Κριάρη, *Ιστορία της Κρήτης*. 
* Δημήτριος Νικολακάκης, ''Χρονολόγιο σημαντικότερων μαχών της επανάστασης του 1821-1830 στην Κρήτη'' . ensfakia.gr.
* Στεφάνου Α. Ξανθουδίδη, *Επίτομος Ιστορία της Κρήτης*, Ελεύθερη Σκέψις, σελ. 128.
* Φαφουτάκης Παύλος, ''Συλλογή Ηρωικών Κρητικών ασμάτων'', Τυπογραφείον "Αθηναίς", Αθήναι 1889, σελ. 71 .
* Ψιλλάκης Βασίλειος, *Ιστορία της Κρήτης*, 5ος τόμος, σελ. 264.
* Οι βιασμοί των Τούρκων και το «κακό παρατήρημα» των Σφακιανών στην επανάσταση του 1821 στην Κρήτη
* http://www.hellenicaworld.com/Greece/History/gr/MachiTonRoustikon.html
* https://www.patris.gr/2021/11/20/i-egkrateia-ton-kriton-agoniston-tis-epanastasis-toy-1821/
* https://flashnews.gr/post/463055/epeteiakes-ekdhlwseis-toy-dhmoy-rethymnoy-gia-ta-200-xronia-apo-thn-epanastash-toy-21
* https://galanoleykoblog.wordpress.com/2016/06/17/%CE%BC%CE%AC%CF%87%CE%B5%CF%82-%CF%83%CE%B5-%CF%87%CE%B1%CE%BD%CE%B9%CE%AC-%CE%BA%CE%B1%CE%B9-%CF%81%CE%AD%CE%B8%CF%85%CE%BC%CE%BD%CE%BF-15-1761821/

Κατηγορία:Μάχες της Ελληνικής Επανάστασης του 1821
Κατηγορία:Οθωμανική Κρήτη
Βορολάνιο

Το **βορολάνιο** (αγγλικά *borolane*) είναι οργανική χημική ένωση, που περιέχει άνθρακα, υδρογόνο και βόριο, με μοριακό τύπο **C<sub>4</sub>H<sub>9</sub>B**. Το βορολάνιο είναι ένα ετεροκυκλικό οργανικό βοράνιο με πενταμελή δακτύλιο, αποτελούμενο από τέσσερα (4) άτομα άνθρακα και ένα (1) άτομο βορίου. Σύμφωνα με μια άλλη ταξινόμιση, το βορολάνιο είναι ένας **κυκλικός βοραιθέρας**, δηλαδή μια ένωση που αποτελείται από μια αλκενυλική αλυσίδα (-CvH2v-), που συνδέεται με ένα βορανυλιδένιο (-BH-) σε μια ετεροκυκλική δομή. Η χρήση του όρου «βορολάνιο», εκτός από το ίδιο το βορολάνιο που αποτελεί τη «μητρική ένωση», επεκτείνεται επίσης και σε όλες τις «θυγατρικές ενώσεις» ή υποκατεστημένα παράγωγά του που περιέχουν έναν τουλάχιστο βορολανικό δακτύλιο, δηλαδή πενταμελή δακτύλιο με τέσσερα (4) άτομα άνθρακα και ένα (1) άτομο βορίου.

## Παραπομπές και παρατηρήσεις


Κατηγορία:Ετεροκυκλικά οργανοβοράνια
Κατηγορία:C4
Λουσιάνα Σαλασάρ

Η **Λουσιάνα Σαλασάρ** (*Luciana Salazar*) ισπανική  προφορά ΔΦΑ: [luˈsjana salaˈsar],  γεννημένη στις 7 Νοεμβρίου 1980 στο Μπουένος Άιρες, Αργεντινή, είναι ένα διάσημο μοντέλο, τραγουδίστρια, σόουγκερλ, και ηθοποιός.

## Βιογραφία
Η Σαλασάρ άρχισε την καριέρα της ως μοντέλο σε ηλικία τεσσάρων ετών, όταν γύρισε την πρώτη τηλεοπτική διαφήμιση της. Ως έφηβη, άρχισε να εργάζεται ως μοντέλο στο Μπουένος Άιρες και άρχισε να παίρνει μαθήματα του χορού και του τραγουδιού.

### Τηλεόραση
Η σημαντική εξέλιξη της ήρθε με την παράσταση της στην τηλεοπτική εκπομπή *Poné a Francella*. Το 2003, πραγματοποίησε διάφορες δημοσιογραφικές σημειώσεις για το αργεντίνικο τηλεοπτικό κανάλι America TV και έκανε μια αμφιλεγόμενη εμφάνιση στα MTV Video Music Awards Latin America, προωθώντας την εικόνα της ακόμα περισσότερο. Έπαιξε στις τηλεοπτικές σειρές *Costumbres argentinas, de las buenas y de las malas* (2003), *Los Roldán* (2004), *Amo de casa*, *Gladiadores de Pompeya*. Εμφανίστηκε επίσης στην ταινία film *Bañeros III, Todopoderosos*.

Εμφανίστηκε επίσης στην χιλιανή τηλεόραση, προσκεκλημένη από το κανάλι Televisión Nacional de Chile στην εκπομπή *De Pé a Pá* στις 24 Οκτωβρίου 2004. Συμμετείχε στην ερωτική τηλεοπτική σειρά *Luli in Love* στο Playboy TV.

### Καριέρα στο μόντελινγκ
Το Φεβρουάριο του 2005 ψηφίστηκε Βασίλισσα του Διεθνούς Φεστιβάλ Τραγουδιού Βίνια ντελ Μαρ στη Χιλή, και έγινε πολύ δημοφιλής προσωπικότητα στη χώρα αυτή. Συμμετείχε στις διάφορες επιδείξεις μόδας, και αυτό το ίδιο έτος ήταν το αστέρι του Abtao Fashion 2005, μια εκδήλωση στο Περού, μαζί με 70 άλλα περουβιανά μοντέλα που επέδειξαν τα τελευταία σχέδια.

## Εξωτερικοί σύνδεσμοι
* Η Λουσιάνα Σαλασάρ στο IMDb
* Βιογραφία της Λουσιάνα Σαλασάρ στο biografias.es 
* Η Λουσιάνα Σαλασάρ στο Cinenacional.com 
* Βιογραφία της Λουσιάνα Σαλασάρ στο Infobiografías 
* Βιογραφία και φωτογραφίες της Λουσιάνα Σαλασάρ στο Mujeres Hermosas (Όμορφες Γυναίκες) 
* Βιογραφία της Λουσιάνα Σαλασάρ στο Mujeres Famosas (Διάσημες Γυναίκες) 
* Φωτογραφίες της Λουσιάνα Σαλασάρ  
* Φωτογραφίες της Λουσιάνα Σαλασάρ 

Κατηγορία:Αργεντίνες μοντέλα
Κατηγορία:Αργεντίνες ηθοποιοί
Διαιτητές (Αττικό Δίκαιο)

Οι **Διαιτητές** στην αρχαία Αθήνα ήταν δικαστές όχι όπως οι τακτικοί της Ηλιαίας, αλλά προς τους σήμερα αναλογούντες αιρετούς κριτές. Ήσαν δε δύο ειδών είτε δημόσιοι υπεράνω των πενήντα ή εξήντα ετών που κληρώνονταν 44 από κάθε φυλή είτε επιλέγονταν με αμοιβαία συγκατάθεση των διαδίκων. Ο δε αρνούμενος περιέπιπτεν σε ατιμία. Και στις δυο περιπτώσεις έδιναν το νενομισμένο όρκο και δίκαζαν ενώπιον μαρτύρων ανέκκλητα· μπορούσαν όμως να καταμηνυθούν στο δήμο επί φιλοπροσώπω ετυμηγορία και υπόκεινταν σε βαριές ποινές, χρηματικές ακάμα και στέρησης πολιτικών δικαιωμάτων. 
## Η απαρχή
Ήδη από τα χρόνια του Πεισιστράτου (6ος αι. π.Χ.), υπήρχαν οι *κατά δήμους δικασταί*, στους οποίους κατέφευγαν συνήθως οι αγρότες της περιφέρειας, που απέφευγαν έτσι τη μετακίνηση στην πόλη. 
Η **Διαιτησία** ως θεσμός εξελίχθηκε στην Αθηναϊκή δημοκρατία από τους έξι (οι άλλοι τρεις ήταν ο επώνυμος, ο βασιλεύς και ο πολέμαρχος) Θεσμοθέτες που η δικαιοδοσία τους εκτείνονταν σε ευρύ φάσμα νομικών ζητημάτων, κυρίως σε όσα δεν υπάγονταν στην αρμοδιότητα των τριών άλλων αρχόντων. Ήταν αρμόδιοι για τη εισαγωγή των προβολών στην εκκλησία του δήμου.
## Η εξέλιξη του θεσμού
Για την εξώδικη ρύθμιση κάποιων υποθέσεων, με σκοπό την αποφυγή δαπανών και καθυστέρησης, οι αντίδικοι μπορούσαν με κοινή συμφωνία τους να παραπέμψουν την εκδίκαση της διαφοράς τους σε τρίτο πρόσωπο της επιλογής τους, τον *διαιτητή*, για την αμεροληψία του οποίου συμφωνούσαν και οι δύο, δεχόμενοι παράλληλα να εκτελέσουν την απόφασή του. Η δεσμευτικότητα της διαιτητικής απόφασης προβλεπόταν και από νόμιμο τυπικό. Πολλές φορές όμως αυτή η ιδιωτικά ρυθμιζόμενη διαιτησία δεν ήταν αποτελεσματική για λόγους που σχετίζονταν με το επιλεγόμενο πρόσωπο ή με τη διάθεση των αντιδίκων να υπακούσουν στην κρίση του. Γι΄αυτό δημιουργήθηκε η ανάγκη να ορίζεται ο διαιτητής από την πολιτεία, ώστε η απόφασή του να περιβάλλεται με μεγαλύτερο κύρος. Ο Δημοσθένης  μας περιγράφει το ποιόν ενός τέτοιου διαιτητή:
«Στη δίκη που κέρδισα είχα διαιτητή τον Στράτωνα από το Φάληρο, άνθρωπο φτωχό, φιλήσυχο και καθόλου φαύλο, αλλά τιμιότατο».
## Διαδικασία
Οι διάδικοι προηγουμένως προκατέβαλαν ανά μια δραχμή ο καθένας, που αποκαλούνταν παράσταση, και επειδή η διαδικασία αυτή ήταν και ολιγοδάπανη και απηλλαγμένη πολλών τύπων, πολλοί προτιμούσαν αυτήν την τακτική της δίκης. Την καταδικαστική ή αθωωτική απόφαση μπορούσε να ανατραπεί είτε μέσω άλλων διαιτητών είτε με έφεση ενώπιον των τακτικών δικαστηρίων.
## Παραπομπές

Κατηγορία:Αττικό Δίκαιο
Revelation (άλμπουμ των Armored Saint)

**Revelation** είναι ο τίτλος του πέμπτου στούντιο άλμπουμ του αμερικανικού heavy metal συγκροτήματος Armored Saint, το οποίο κυκλοφόρησε στις 7 Μαρτίου του 2000 μέσω της δισκογραφικής εταιρείας Metal Blade Records.

Αυτός ήταν ο πρώτος δίσκος του συγκροτήματος μετά την επανένωση τους το 1999 με την σύνθεση η οποία ηχογράφησε το άλμπουμ "*[[Symbol of Salvation]]*".

Τα κομμάτια "*Creepy Feelings*" και "*What's Your Pleasure*" είχαν αρχικά ηχογραφηθεί με τον Ντέιβιντ Πρίτσαρντ στην κιθάρα το 1990, αλλά δεν συμπεριλήφθηκαν στο άλμπουμ του 1991, με αποτέλεσμα να επανηχογραφηθούν για το "*Revelation*". Επίσης, το "*The Pillar*" είχε ηχογραφηθεί για το σάουντρακ της ταινίας "*Hellraiser III: Hell on Earth*", αλλά την θέση του είχε πάρει το "*Hanging Judge*".

Οι κριτικές για το άλμπουμ υπήρξαν θετικές, με το "AllMusic" να του δίνει τρία αστέρια με άριστα τα πέντε, το "Ultimate Guitar" 8 / 10 και το "Metal Storm" 7,4 / 10.

## Τραγούδια
1. **Pay Dirt** *(Vera, Bush)* - 4:12
2. **The Pillar** *(Vera, Bush)* - 4:58
3. **After Me, The Flood** *(Vera, Bush)* - 5:07
4. **Tension** *(Vera, Bush)* - 5:23
5. **Creepy Feelings** *(Vera, Bush)* - 5:21
6. **Damaged** *(Duncan, Vera, Bush)* - 6:29
7. **Den of Thieves** *(Duncan, Vera, Bush)* - 6:03
8. **Control Issues** *(Vera, Bush)* - 6:20
9. **No Me Digas** *(Vera, Duncan, G. Sandoval, Bush)* - 5:06
10. **Deep Rooted Anger** *(P. Sandoval, Duncan, Vera, Bush)* - 5:19
11. **What's Your Pleasure** *(Prichard, Vera, Bush, G. Sandoval)* - 3:04
12. **Upon My Departure** *(Duncan, Vera, Bush)* - 4:40

## Μέλη των Armored Saint
Η σύνθεση του συγκροτήματος κατά την ηχογράφηση του "***Revelation***" είχε την εξής μορφή:

* **[[Τζον Μπους]]** - *[[Φωνητική|φωνητικά]]*
* **Τζεφ Ντάνκαν** - *[[κιθάρα]]*
* **Φιλ Σάντοβαλ** - *[[κιθάρα]]*
* **[[Τζόι Βέρα]]** - *[[μπάσο]]*
* **Γκόνζο Σάντοβαλ** - *[[τύμπανα]]*

## Παραπομπές


## Πηγές
* Revelation - Armored Saint | Songs, Reviews, Credits, Awards | AllMusic
* Armored Saint - Revelation - Metal Storm
* Armored Saint - Revelation - Encyclopaedia Metallum: The Metal Archives

Κατηγορία:Άλμπουμ του 2000
Κατηγορία:Άλμπουμ των Armored Saint
Νεοχώρι Αχαΐας

Με το όνομα **Νεοχώρι** υπάρχουν τρεις οικισμοί στην Αχαΐα:

* Νεοχώρι Φαρρών Αχαΐας, γνωστότερο ως Νεοχώρι Ελληνικού.
* Νεοχώρι Φλάμπουρων Αχαΐας, γνωστότερο ως Νεοχώρι Καλαβρύτων.
* Νεοχώρι Ωλενίας Αχαΐας, γνωστότερο με την παλαιότερη ονομασία του Μπινιαραίικα.

## Δείτε επίσης
* Νεοχώρι (αποσαφήνιση)

Κατηγορία:Αποσαφηνίσεις ελληνικών τοπωνυμίων
Air Canada

Η **Air Canada** είναι η μεγαλύτερη αεροπορική εταιρεία του Καναδά. Η αεροπορική εταιρεία, που ιδρύθηκε το 1936, παρέχει προγραμματισμένες και αεροπορικές πτήσεις μεταφοράς επιβατών και φορτίων σε 178 προορισμούς σε όλο τον κόσμο. Είναι η ένατη μεγαλύτερη στον κόσμο αεροπορική εταιρεία από το μέγεθος του στόλου, και ιδρυτικό μέλος της Star Alliance. Τα κεντρικά γραφεία της Air Canada βρίσκονται στο Μόντρεαλ, Κεμπέκ, ενώ ο μεγαλύτερος κόμβος της είναι το Διεθνές αεροδρόμιο Πίαρσον του Τορόντο, που βρίσκεται στο Mississauga, Οντάριο. Η Air Canada είχε έσοδα 12.380.000.000 δολαρίων το 2013.

μικρογραφία|αριστερά|Air Canada HQ
Ο εθνικός αερομεταφορέας του Καναδά δημιουργήθηκε από την καναδική ομοσπονδιακή κυβέρνηση το 1936 με τη σύσταση της Trans-Καναδά Airlines (TCA), η οποία άρχισε να λειτουργεί με διηπειρωτικές πτήσεις το 1938. Το 1965, η TCA μετονομάστηκε σε Air Canada μετά από την έγκριση της κυβέρνησης. Μετά την απελευθέρωση της καναδικής αεροπορικής αγοράς στη δεκαετία του 1980, η εταιρεία ιδιωτικοποιήθηκε το 1988. Στις 4 Ιανουαρίου του 2000, η Air Canada απέκτησε τη μεγαλύτερη ανταγωνίστριά της, την Canadian Airlines. Το 2003, η εταιρεία κατέθεσε αίτηση προστασίας πτώχευσης και κατά το επόμενο έτος εμφανίστηκε και αναδιοργανώθηκε σύμφωνα με την εταιρεία χαρτοφυλακίου ACE Aviation Holdings Inc. Το 2006, 34 εκατομμύρια άνθρωποι πέταξαν με την Air Canada, η εταιρεία γιόρτασε την 70η επέτειό τους. Η Air Canada είναι αναγνωρισμένη απο την Skytrax ως η Καλύτερη Διεθνής Αεροπορική Εταιρεία στη Βόρεια Αμερική, ενώ κατετάγη 4 Star Airline από την Skytrax το 2013.

Η Air Canada διαθέτει στόλο αποτελούμενο από Airbus A330, Boeing 777 και Boeing 787,ιδιωτικά αεροσκάφη ευρείας ατράκτου σε δρομολόγια μεγάλων αποστάσεων και χρησιμοποιεί το Airbus της οικογένειας Α320, συμπεριλαμβανομένων των μεταβολών A319, A320, A321. Τμήματα εκμετάλλευσης του αερομεταφορέα περιλαμβάνει Air Canada Cargo, η Air Canada Express και η Air Canada Rouge. Θυγατρική τους, η Air Canada Holidays, παρέχει πακέτα διακοπών σε πάνω από 90 προορισμούς. Μαζί με τους περιφερειακούς εταίρους της, η αεροπορική εταιρεία λειτουργεί κατά μέσο όρο πάνω από 1.530 προγραμματισμένες πτήσεις καθημερινά.

## Στόλος

## Παραπομπές


## Εξωτερικοί σύνδεσμοι

* 

Κατηγορία:Καναδικές αεροπορικές εταιρίες
Κατηγορία:Star Alliance
Αθλητικά τμήματα της Μπαρτσελόνα

Ένα από τα κύρια χαρακτηριστικά της ΦΚ Μπαρτσελόνα (FC Barcelona), αποτελεί η ύπαρξη πολλών αθλητικών τμημάτων της. Εκτός από το κύριο τμήμα της, το ποδόσφαιρο, ο σύλλογος διαθέτει άλλα τέσσερα επαγγελματικά τμήματα: καλαθοσφαίρισης, χειροσφαίρισης, ρόλερ χόκεϊ και ποδοσφαίρου σάλας.

Μεταξύ των πέντε επαγγελματικών της τμημάτων, η Μπαρτσελόνα έχει κατακτήσει Κύπελλα Πρωταθλητριών Ευρώπης 4 φορές στο ποδόσφαιρο, 2 φορές στην καλαθοσφαίριση, 8 φορές στη χειροσφαίριση, 20 στο ρόλερ χόκεϊ και 2 φορές στο ποδόσφαιρο σάλας. Το γεγονός αυτό την καθιστά τον δεύτερο πιο επιτυχημένο αθλητικό σύλλογο στην Ευρώπη και μαζί με την Ντιναμό Μόσχας και την ΤΣΣΚΑ Μόσχας, τους μοναδικούς συλλόγους που έχουν επιτύχει τόσους ηπειρωτικούς τίτλους με πέντε διαφορετικές αθλητικές ομάδες.

Ορόσημο για το σύλλογο αποτελεί η κατάκτηση Κυπέλλων Πρωταθλητριών Ευρώπης διαδοχικά για 17 χρόνια, από το 1995/96 έως το 2011/12 με κάποια από τα επαγγελματικά της τμήματα, όπως και η ταυτόχρονη κατάκτηση από δύο τμήματα την ίδια περίοδο όπως τα τμήματα ρόλερ χόκεϊ και χειροσφαίρισης το 1996/97, το 1999-00 και το 2004/05, τα τμήματα καλαθοσφαίρισης και ρόλερ χόκεϊ το 2009/10 και τα τμήματα ποδοσφαίρου και χειροσφαίρισης το 2010/11.

Επίσης, αξιοσημείωτο είναι το γεγονός ότι από την περίοδο 1988/89, η οποία αρχίζει με τη νίκη της ομάδας ποδοσφαίρου, στον τελικό του Κυπέλλου Κυπελλούχων στη Βέρνη εναντίον της Σαμπντόρια μέχρι την περίοδο 2011/12, κάθε περίοδο για 24 χρόνια, κάποιο από τα αθλητικά τμήματα του συλλόγου κέρδιζε και από ενα ευρωπαϊκό τίτλο.

## Επαγγελματικά τμήματα ανδρών
### Ρόλερ χόκεϊ
Το τμήμα του ρόλερ χόκεϊ της Μπαρτσελόνα δημιουργήθηκε το 1942 και θεωρείται ένα από τα καλύτερα σωματεία στον κόσμο του ρόλερ χόκεϊ.

## Παραπομπές


## Εξωτερικοί σύνδεσμοι
* 
* Τμήματα εκτός ποδοσφαίρου

Κατηγορία:Μπαρτσελόνα
Αθλητικά τμήματα της Ρεάλ Μαδρίτης

Ρεάλ Μαδρίδ Κλουμπ δε Φούτμπολ (ισπανικά: *Real Madrid Club de Fútbol*, ) είναι το όνομα τόσο του κύριου τμήματος του συλλόγου, δηλαδή του ποδοσφαίρου, όσο και του ιδρύματος. Έτσι, όλα τα υπόλοιπα ιστορικά αθλητικά τμήματα χρησιμοποιούν αυτό της ποδοσφαιρικής ομάδας, που είναι η επίσημη ονομασία του φορέα, αν και μερικές φορές δεν εμφανίζεται ολοκληρωμένη λόγω του ευρέως γνωστού ακρονυμίου «Ρεάλ Μαδρίτης» (Real Madrid). Σήμερα, τα ενεργά τμήματα είναι αυτό του ποδοσφάιρου, της καλαθοσφάιρισης με τον διακριτικό τίτλο «Ρεάλ Μαδρίδ ντε Μπαλονθέστο» (Real Madrid de Baloncesto) και του ποδοσφαίρου σάλας με την ονομασία «Ρεάλ Μαδρίδ ντε Φούτμπολ Ιντόορ» (Real Madrid de Fútbol Indoor).

Το 1902 η επίσημη ονομασία της ομάδας ποδοσφαίρου ήταν (Σοσιεδάδ) Μαδρίδ Φουτ-μπολ Κλουμπ [(Sociedad) Madrid Foot-ball Club], ενώ έπειτα από είκοσι δύο χρόνια το ίδρυμα δημιούργησε νέα αθλήματα τμήματα μέσα σε αυτό, με πρώτο τμήμα αυτό του ράγκμπι. Ιδρύθηκε στα τα τέλη του 1924, όταν κάποιοι μαθητές φίλοι του αθλητισμού και του ράγκμπι, έχοντας ως βάση το τμήμα του ποδοσφαίρου, δημιούργησαν το νέο τμήμα.

Η ανάπτυξη της ως θεσμικό όργανο και η αύξηση των οπαδών της, είχε ως αποτέλεσμα την επέκταση του πρώτου αθλητικού συγκροτήματός της, με την ονομασία «Κάμπο ντε Ντεπόρτες ντελ Ρεάλ Μαδρίδ Κλουμπ ντε Φούτμπολ» (Campo de deportes del Real Madrid Club de Fútbol) τo οποίo χτίστηκε δίπλα στο Εστάδιο Τσαμαρτίν (Estadio Chamartin) και επιτρέπε τη φιλοξενία νέων αθλημάτων, όπως το τμήμα αντισφαίρισης ή το τμήμα κολύμβησης.

Από τότε και κατά τη διάρκεια της ιστορίας εκατό χρόνων του συλλόγου, δημιουργήθηκαν πολλά τμήματα, μεταξύ των οποίων περιλαμβάνονται επίσης, σκάκι, στίβος ανδρών και γυναικών, πετοσφαίριση, χειροσφαίριση ανδρών και γυναικών, μπέιζμπολ, μπόουλινγκ, πυγμαχία, ποδηλασία, ξιφασκία, ποδόσφαιρο, γυμναστική ανδρών και γυναικών, άρση βαρών, χόκεϊ επί πάγου και επί χόρτου, πατινάζ με ρόλερ, πάλη, πατινάζ στον πάγο ανδρών και γυναικών, πελότα με ρακέτα και καλάθι, μπότσια, κωπηλασία, πινγκ-πονγκ ανδρών και γυναικών και τοξοβολία. Τα τμήματα βρίσκονται υπό την αιγίδα του συλλόγου και τα περισσότερα από αυτά είχαν μεγάλες επιτυχίες.

## Παραπομπές


## Εξωτερικοί σύνδεσμοι
* 

Ρεαλ Μαδριτης
Ασοσιασιόν Σπορτίβ ντε Μονακό

Η **Ασσοσιασιόν σπορτίβ ντε Μονακό** (γαλλικά: *Association sportive de Monaco*) είναι αθλητικό σωματείο από το Πριγκιπάτο του Μονακό, ενώ τα διάφορα τμήματα του αγωνίζονται κατά κύριο λόγο στις γαλλικές διοργανώσεις.

## Ιστορία
Ο σύλλογος, η ιστορία του οποίου συνδέεται στενά με την ΑΣ Μονακό Φουτμπόλ Κλαμπ (AS Monaco Football Club), ιδρύθηκε στις 23 Αυγούστου του 1924 και απορρόφησε την ποδοσφαιρική ομάδα η οποία δημιουργήθηκε 5 χρόνια νωρίτερα.

## Τμήματα
Τα αθλητικά τμήματα της ΑΣ Μονακό είναι τα εξής:
* Στίβος
* Αϊκίντο
* Καλαθοσφάιριση
* Μπόμπσλεϊ
* Πυγμαχία
* Ποδόσφαιρο ανδρών και γυναικών
* Άρση βαρών
* Χειροσφαίριση
* Καράτε
* Πάλη
* Κολύμβηση / Υδατοσφαίριση
* Μοντέρνο πένταθλο
* Ράγκμπι
* Πινγκ πονγκ
* Τρίαθλο
* Πετοσφαίριση
* Γιόγκα

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Γαλλίας
Νταραχάρα

Το **Νταραχάρα** (**Dharahara**, Νεπαλικά: धरहरा), που ονομαζόταν επίσης και **Πύργος Μπιμσέν** (**Bhimsen**), ήταν ένας πύργος εννέα ορόφων ύψους 61,88 μέτρων στο κέντρο της Σουντάρα στο Κατμαντού. Χτίστηκε το 1832 από τον τότε πρωθυπουργό του Νεπάλ Μπιμσέν Τάπα (Bhimsen Thapa). Ήταν ένα κτήριο ορόσημο στην αρχιτεκτονική του Κατμαντού που έχει αναγνωριστεί από την UNESCO.

Ο πύργος είχε μια σπειροειδή σκάλα που είχε 213 σκαλιά. Στον όγδοο όροφο είχε ένα κυκλικό μπαλκόνι για τους παρατηρητές και παρείχε μια πανοραμική θέα της κοιλάδας του Κατμαντού. Ο πύργος είχε έναν χάλκινο ιστό στην οροφή, ύψους 5,2 μέτρων. Ο πύργος ήταν ανοιχτός για τους επισκέπτες από το 2005 έως το 2015.

Στις 25 Απριλίου 2015 έγινε σεισμός στο Νεπάλ με αποτέλεσμα να καταρρεύσει ο πύργος σχεδόν ολοκληρωτικά.

## Παραπομπές


## Εξωτερικοί σύνδεσμοι
* 

Κατηγορία:Πολιτισμός του Νεπάλ
Κατηγορία:Πύργοι
Ello

Το **Ello** είναι ένα κοινωνικό δίκτυο (social network) που δημιουργήθηκε από τον Paul Budnitz και τον Todd Berger τον Μάρτιο του 2014.
Δημιουργήθηκε ως ένα εναλλακτικό κοινωνικό δίκτυο χωρίς διαφημίσεις, σε αντίθεση με το Facebook, το Twitter και το Instagram.

Σύνοψη:

Το Ello είναι δωρεάν στην χρήση αλλά χρησιμοποιεί ένα οικονομικό μοντέλο για να χρηματοδοτήσει την δραστηριότητά του. Επίσης περιέχει ένα ηλεκτρονικό κατάστημα δώρων με σκοπό την οικονομική συνεισφορά των μελών του.

Το Ello ισχυρίζεται ότι διαφέρει από τα άλλα κοινωνικά δίκτυα όσον αφορά:

* Ποτέ δεν πουλάει τα στοιχεία του χρήστη σε διαφημιστές και λοιπούς
* Ποτέ δεν περιέχει διαφημίσεις
* Δεν περιέχει πολιτική πραγματικών ονομάτων.

## Παραπομπές


Κατηγορία:Μέσα κοινωνικής δικτύωσης
Docker

To *Docker* (*Ντόκερ*) είναι μια πλατφόρμα λογισμικού ανοιχτού κώδικα που υλοποιεί Εικονικοποίηση (Virtualization) σε επίπεδο Λειτουργικού Συστήματος. Ουσιαστικά το Docker προσφέρει αυτοματοποιημένες διαδικασίες για την ανάπτυξη εφαρμογών σε απομονωμένες Περιοχές Χρήστη (User Spaces) που ονομάζονται Software Containers. Το λογισμικό χρησιμοποιεί τεχνολογιές του πυρήνα του Linux όπως τα cgroups και οι χώροι ονομάτων πυρήνα (kernel namespaces), για να επιτρέπει σε ανεξάρτητα software containers να εκτελούνται στο ίδιο λειτουργικό σύστημα. Έτσι αποφεύγεται η χρήση επιπλέον υπολογιστικών πόρων που θα απαιτούσε μια εικονική μηχανή (virtual machine).   
μικρογραφία
Τα βασικά του τμήματα είναι:    

* το **dockerfile**: script που παρέχει πληροφορίες για το container που θα δημιουργηθεί    
* το **image**: αρχείο που χρησιμοποιείται για να εκτελεστεί ο κώδικας του container
* το **container**: η "φούσκα" μέσα στην οποία τρέχουν οι εφαρμογές  
*το **network**: συνδέει τα containers μεταξύ τους   

*

Κατηγορία:Λογισμικό ανοικτού κώδικα
Σύλλογος Μηχανημάτων Υπολογισμού

Ο **Σύλλογος Μηχανημάτων Υπολογισμού** - **ACM** (*αγγλι.* Association for Computing Machinery) είναι μια παγκόσμια κοινότητα που ειδικεύεται στην πληροφορική. Ιδρύθηκε το 1947 και αποτελεί τη μεγαλύτερη ερευνητική και εκπαιδευτική κοινότητα πληροφορικής. Είναι μια μη-κερδοσκοπική οργάνωση που προσφέρει επι πληρωμή συμμετοχή. Ο σύλλογος έχει την βάση του στη Νέα Υόρκη.

Η **ACM** μαζί με την IEEE αποτελούν τις μεγαλύτερες κοινότητες που ασχολούνται με ακαδημαϊκά θέματα και ζητήματα στο τομέα της πληροφορικής. Εν αντιθέσει με την IEEE η ACM ασχολείται αποκλειστικά με τον τομέα της πληροφορικής.

## Δραστηριότητες
Ο σύλλογος χωρίζεται σε 171 τοπικά τμήματα και 37 τμήματα ειδικού ενδιαφέροντος (Special Interest Groups, **SIGs**). Μέσω των τμημάτων εκτελούνται οι περισσότερες δραστηριότητες. Παράλληλα με τα τμήματα του συλλόγου υπάρχουν και παραπάνω απο 500 φοιτητικά τμήματα. Το πρώτο φοιτητικό τμήμα ιδρύθηκε το 1961 στο Πανεπιστήμιο της Λουιζιάνα.

## Ελληνική Παρουσία
Στην Ελλάδα η ACM δραστηριοποιείται μέσω των παραρτημάτων. Το μοναδικό επαγγελματικό παράρτημα βρίσκεται στην Αθήνα.
Υπάρχουν και φοιτητικά παραρτήματα με έδρες δημόσια πανεπιστήμια.

Τα δημόσια πανεπιστήμια με ενεργό παράρτημα είναι:
* Αριστοτέλειο Πανεπιστήμιο Θεσσαλονίκης
* Πανεπιστήμιο Πελοποννήσου


## Αναφορές


Κατηγορία:Πληροφορική
Κατηγορία:Διεθνείς οργανισμοί
Αισχύλεια

Το **Φεστιβάλ Αισχύλεια** είναι το ετήσιο καλλιτεχνικό φεστιβάλ της πόλης της Ελευσίνας.

## Ίδρυση

Ο θεσμός των πολιτιστικών εκδηλώσεων της Ελευσίνας άρχισε το 1975 και οφείλει την ονομασία του στον αρχαίο δραματουργό Αισχύλο, ο οποίος καταγόταν από την πόλη αυτή. Την ευθύνη της διοργάνωσής του έχει ο Δήμος Ελευσίνας και στην πραγματοποίησή του συμβάλλει και μεγάλος αριθμός εθελοντών. Για πρώτη φορά το 2020, ανακοινώθηκε η ματαίωση του Φεστιβάλ λόγω των συνεχόμενα μεταβαλλόμενων συνθηκών εξαιτίας της πανδημίας του κορονοϊού.

## Καλλιτεχνικές δράσεις

Το ετήσιο αυτό πολιτιστικό γεγονός λαμβάνει χώρα στο τέλος του Καλοκαιριού και στις αρχές Φθινοπώρου (κατά κανόνα από τα τέλη Αυγούστου ως τις αρχές Οκτωβρίου). Στο κυρίως πρόγραμμά του περιλαμβάνεται μεγάλος αριθμός  εκδηλώσεων από πολλούς τομείς των τεχνών, θεατρικές παραστάσεις, μουσικές συναυλίες, χορός, εικαστικές εκθέσεις, εγκαταστάσεις, δρώμενα, video art, κινηματογραφικές προβολές κ.α. Με το πέρασμα των χρόνων το πρόγραμμά του εμπλουτίζεται και αποτελεί πλέον σημαντικό πολιτιστικό γεγονός, όχι μόνο για την πόλη που τον φιλοξενεί αλλά και για την ευρύτερη περιφέρεια της Αττικής.

## Χώρος

Οι περισσότερες εκδηλώσεις του Φεστιβάλ Αισχύλεια λαμβάνουν χώρα σε έναν εγκαταλελειμμένο βιομηχανικό χώρο, στο Παλαιό Ελαιουργείο στην παραλία της Ελευσίνας, ο οποίος φανερώνει ιστορικά και τη στενή σύνδεση της πόλης με τη βιομηχανική δραστηριότητα της σύγχρονης Ελλάδας. Οι παραστάσεις γίνονται σε ένα λυόμενο θέατρο, ενώ τα παρακείμενα κτήρια χρησιμοποιούνται για καλλιτεχνικές εγκαταστάσεις, εικαστικές παρεμβάσεις και διάφορες άλλες καλλιτεχνικές δραστηριότητες την περίοδο του φεστιβάλ.

## Παράλληλες δράσεις
Εκτός από το κυρίως πρόγραμμα του Φεστιβάλ Αισχύλεια κάθε χρόνο πραγματοποιείται και ένας αριθμός άλλων παράλληλων καλλιτεχνικών δράσεων που συνδέονται με αυτό (θέατρο, κινηματογράφος, μουσική, ημιμαραθώνιος αγώνας δρόμου 21 χλμ (Αθήνα-Ελευσίνα), εκθέσεις τοπικοί δημιουργοί κ.α.)

## Παραπομπές

## Εξωτερικοί σύνδεσμοι
http://www.aisxylia.gr/

https://www.facebook.com/aisxylia

http://www.elefsinaculture.gr/el 

http://www.eleusina.gr/

http://www.eleusisimimarathon.gr

Κατηγορία:Θεατρικά φεστιβάλ
Ανίτα Μποργκ

Η **Ανίτα Μποργκ** (αγγλ. *Anita Borg*, 17 Ιανουαρίου 1949 – 6 Απριλίου 2003) ήταν Αμερικανίδα επιστήμονας υπολογιστών, η οποία ίδρυσε το Ινστιτούτο για Γυναίκες και Τεχνολογία (Institute for Women and Technology) και στα πλαίσια αυτού, το Grace Hopper Celebration of Women in Computing. Το πρώτο μετά τον θάνατο της Μποργκ μετονομάστηκε σε Anita Borg Institute for Women and Technology προς τιμή της.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί επιστήμονες υπολογιστών
WWW Consortium

Η **Κοινοπραξία του Παγκοσμίου Ιστού** (**WWW Consortium**, συντ. **W3C**) είναι η κύρια οργάνωση διεθνών προτύπων για το Παγκόσμιο Ιστό (WWW ή σε συντομογραφία W3). Ιδρύθηκε και οδηγήθηκε μέχρι σήμερα από τον Τιμ Μπέρνερς Λι. Η κοινοπραξία αποτελείται από οργανώσεις-μέλη που διατηρούν προσωπικό πλήρους απασχόλησης με σκοπό την συνεργασία για την ανάπτυξη των προτύπων για τον Παγκόσμιο Ιστό. Μέχρι τις 10 Απριλίου 2015, η Κοινοπραξία του Παγκοσμίου Ιστού (W3C) αριθμεί 397 μέλη. Η Κοινοπραξία του Παγκοσμίου Ιστού επίσης δραστηριοποιείται στον τομέα της εκπαίδευσης και ευαισθητοποίησης, αναπτύσσει λογισμικό και εξυπηρετεί ως ένα ανοιχτό φόρουμ για τη συζήτηση σχετικά με το Διαδίκτυο.

## Ιστορία
Η **Κοινοπραξία του Παγκοσμίου Ιστού** (W3C) ιδρύθηκε από τον Τιμ Μπέρνερς Λι αφού έφυγε από το Ευρωπαϊκό Οργανισμό Πυρηνικών Ερευνών (CERN), τον Οκτώβριο του 1994. Ιδρύθηκε στο Ινστιτούτο Τεχνολογίας της Μασαχουσέτης, στο Εργαστήριο Επιστήμης Υπολογιστών (MIT/LCS) με την υποστήριξη της Ευρωπαϊκής Επιτροπής και τον Οργανισμό Άμυνας και Προηγμένων προτύπων έρευνας (DARPA), ο οποίος πρωτοστάτησε στο Διαδίκτυο και τον προκάτοχό του ARPANET.

Το W3C προσπαθεί να επιβάλει τη συμβατότητα και τη συμφωνία μεταξύ των μελών της βιομηχανίας στην υιοθέτηση των νέων προτύπων που ορίζονται από το W3C. Ασυμβίβαστες εκδόσεις της HTML προσφέρονται από διάφορους προμηθευτές, προκαλώντας ασυνέπεια στον τρόπο που προβάλλονται οι σελίδες Web. Η κοινοπραξία προσπαθεί να πάρει όλες αυτές τις εκδόσεις και να εφαρμόσει μια σειρά από βασικές αρχές και τα συστατικά που επιλέγονται από την κοινοπραξία.

## Παραπομπές


Κατηγορία:Παγκόσμιος ιστός
Κατηγορία:Διεθνείς οργανισμοί
Κατηγορία:Διαδίκτυο
Πλακέτα τυπωμένου κυκλώματος

thumb|Όψη πλακέτας τυπωμένου κυκλώματος
Η **πλακέτα τυπωμένου κυκλώματος** είναι μια πλακέτα η οποία χρησιμοποιείται για την υποστήριξη και διασύνδεση ηλεκτρονικών στοιχείων μέσω αγώγιμων μονοπατιών τα οποία τυπώνονται πάνω στην πλακέτα. Μια τέτοια πλακέτα μπορεί να είναι *μονής όψης*, *διπλής όψης* είτε να αποτελείται από *πολλαπλά επίπεδα*. Οι πλακέτες πολλαπλών στρώσεων επιτρέπουν την τοποθέτηση περισσότερων στοιχείων στην ίδια επιφάνεια, συνήθως μέσω κόλλησης. Οι πιο εξελιγμένες πλακέτες ενσωματώνουν ηλεκτρονικά στοιχεία μέσα σε μια στρώση.

## Σχεδιασμός
Οι πρώτες πλακέτες τυπωμένου κυκλώματος σχεδιάζονταν με το χέρι πάνω σε ειδικά φύλλα τα οποία στη συνέχεια χρησιμοποιούνταν για την παραγωγή της πλακέτας. Σήμερα ο σχεδιασμός των πλακετών γίνεται με εξειδικευμένο λογισμικό.

## Παραπομπές


## Εξωτερικοί σύνδεσμοι

Κατηγορία:Ηλεκτρονική μηχανική
Κατηγορία:Ηλεκτρολογία
Citroën C-ZERO

Το **Citroën C-ZERO** ήταν ένα ηλεκτρικό αυτοκίνητο πόλης της κατηγορίας Α από τη γαλλική αυτοκινητοβιομηχανία Citroën. Κατασκευάστηκε στην Ιαπωνία από το 2010 έως το 2020, μαζί με τα συγγενικά Peugeot iOn και Mitsubishi i-MiEV, στο πλαίσιο μιας σχετικής συνεργασίας ανάμεσα στον Όμιλο PSA και την Mitsubishi.

## Ενεργητική και παθητική ασφάλεια

Όλες οι εκδόσεις του C-ZERO φέρουν ως στάνταρ:

* Σύστημα Αντιμπλοκαρίσματος Τροχών (Anti-lock Braking System / ABS),
* Σύστημα Ελέγχου Πρόσφυσης (traction control system),
* Σύστημα Ηλεκτρονικού Ελέγχου Ευστάθειας (ESP), ικανό να επεμβαίνει στη δύναμη πέδησης και στην ισχύ του κινητήρα, όταν εμφανίζεται απώλεια πρόσφυσης κατά την οδήγηση σε στροφή,
* Προβολείς ομίχλης εμπρός και πίσω,
* Βομβητές υπενθύμισης χρήσης ζώνης ασφαλείας για τους μπροστινούς και για τους πίσω επιβάτες,
* Πυροτεχνικούς προεντατήρες και σύστημα περιορισμού δύναμης για τις μπροστινές ζώνης ασφαλείας,
* 2 μπροστινούς αερόσακους,
* Πλευρικούς αερόσακους στα μπροστινά καθίσματα,
* Αερόσακους κεφαλής εμπρός και πίσω.

Το Citroën C-ZERO επίσης, απέσπασε 4 στα 5 αστέρια στις δοκιμές πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης) το 2011, με τα εξής ποσοστά:

* 73% στην προστασία ενηλίκων,
* 78% στην προστασία ανηλίκων,
* 86% για τα συστήματα ασφαλείας που διαθέτει στάνταρ και
* 48% στην προστασία πεζών, σε προσομοίωση πρόσκρουσης με πεζούς.

## Τεχνικά στοιχεία

Ο ηλεκτροκινητήρας φέρει μπαταρία ιόντων λιθίου, που βρίσκεται στο κέντρο του οχήματος. Η τεχνολογία αυτή καθιστά δυνατό τον περιορισμό της μάζας των μπαταριών, σε σύγκριση με τις παλαιότερες τεχνολογίες με ίσες επιδόσεις. Ο όγκος του χώρου αποσκευών είναι μόλις 166 λίτρα.

## Αναφορές


## Εξωτερικοί σύνδεσμοι

* Αφιέρωμα στο Citroën C-ZERO από το Citroënët (στα αγγλικά)
* Autocar.co.uk/car-review/ Citroën C-ZERO
* Autoexpress.co.uk/ Citroën C-ZERO review
* Carbuyer.co.uk/reviews/ Citroën C-ZERO micro car
* New-Electric-Cars.wordpress.com/ Citroën C-ZERO

Κατηγορία:Μοντέλα Citroën
Κατηγορία:Αυτοκίνητα πόλης
Κατηγορία:Γαλλικά αυτοκίνητα
Κατηγορία:Ηλεκτρικά αυτοκίνητα
Κατηγορία:Αυτοκίνητα με κινητήρα πίσω
Mozilla Foundation

Το **ίδρυμα Mozilla** είναι μη κερδοσκοπικός οργανισμός που συστάθηκε για την υποστήριξη και την συλλογική βοήθεια στο ανοικτού κώδικα εγχείρημα Mozilla. Ιδρύθηκε τον Ιούλιο του 2003. Το ίδρυμα  καθορίζει τις πολιτικές που διέπουν την ανάπτυξη, λειτουργία βασικών υποδομών και τον έλεγχο των εμπορικών σημάτων και πνευματικών δικαιωμάτων του Mozilla.

Διαθέτει μια φορολογητέα θυγατρική: τη *Mozilla Corporation*, η οποία απασχολεί πολλούς προγραμματιστές και συντονίζει τις κυκλοφορίες του προγράμματος περιήγησης (φυλλομετρητή) *Mozilla Firefox* και *Mozilla Thunderbird*, εφαρμογής ηλεκτρονικού ταχυδρομείου.

Κατηγορία:Διεθνείς οργανισμοί
Κατηγορία:Παγκόσμιος ιστός
Κατηγορία:Mozilla Firefox
Material design

To **Material design** (κωδικό όνομα: **quantum paper**) είναι ένα σύνολο σχεδιαστικών κανόνων (design language) που δημιουργήθηκε από τη Google και ανακοινώθηκε για πρώτη φορά στο συνέδριο Google I/O στις 25 Ιουνίου, 2014. Επεκτείνει το μοντέλο των "καρτών" (πρωτοεμφανίστηκε στο Google Now) που είναι σχεδιασμός, βασισμένος σε διάταξη πίνακα (grid layout), με κινούμενα σχέδια και μεταβάσεις που ανταποκρίνονται στις κινήσεις των χρηστών, χρήση padding και εφέ βάθους με κατάλληλο φωτισμό και σκίαση των αντικειμένων. Ο σχεδιαστής Matías Duarte εξήγησε ότι " σε αντίθεση με το πραγματικό χαρτί, το ψηφιακό υλικό μπορεί να επεκταθεί και να μορφοποιηθεί έξυπνα. Το material έχει φυσικές επιφάνειες και άκρα. Οι σκιές δίνουν νόημα σε αυτό που αγγίζεις.". Η Google υποστηρίζει ότι η καινούρια σχεδιαστική τους γλώσσα βασίζεται στο χαρτί και το μολύβι.

Το Material Design μπορεί να χρησιμοποιηθεί στο Android από την έκδοση 2.1 και πάνω, μέσω της βιβλιοθήκης  v7 appcompat, που χρησιμοποιείται σε όλες σχεδόν τις συσκευές Android που φτιάχτηκαν από το 2009 και μετά. Το Material Design σταδιακά θα επεκταθεί σε όλα τα προϊόντα της Google τόσο στο web όσο και στο mobile, προσφέροντας ομαλή εμπειρία σε όλες τις πλατφόρμες και εφαρμογές της. Η Google έχει κυκλοφορήσει επίσης και APIs (application programming interfaces) για τους προγραμματιστές που θέλουν να ενσωματώσουν την σχεδιαστική αυτή γλώσσα στις εφαρμογές τους.

Από το 2015, το Material Design ενσωματώθηκε στις περισσότερες εφαρμογές κινητών τηλεφώνων της Google στο Android όπως τα Gmail, Youtube, Google Drive, Google Docs, Sheets και Slides, Google Maps, Inbox και σε μικρότερο βαθμό στον Chrome browser και το Google Keep. Επίσης έχει ενσωματωθεί και στις web εφαρμογές για desktop στα Google Drive, Docs, Sheets, Slides και Inbox.

Η εφαρμογή των κανόνων του Material Design για UIs (User Interfaces) web εφαρμογών ονομάζεται polymer paper elements. Αποτελείται από τη βιβλιοθήκη Polymer, η οποία παρέχει ένα Web Components API για browsers που δεν εφαρμόζουν τοπικά τους κανόνες του material.

## Material You
Στο Google I/O τον Μάιο του 2021, η Google ανακοίνωσε μια νέα ιδέα στο Android 12, γνωστή ως "**Material You**" (επίσης γνωστή ως "Material Design 3"), δίνοντας έμφαση σε αυξημένα animations, τα μεγαλύτερα κουμπιά και τη δυνατότητα προσαρμοσμένων θεμάτων διεπαφής χρήστη που δημιουργείται από την ταπετσαρία του χρήστη. Το Material You διαδόθηκε σταδιακά σε διάφορες εφαρμογές Google σε παλαιότερες εκδόσεις Android τους επόμενους μήνες και λειτούργησε ως κύριος στόχος στις σειρές smartphone Pixel 6 και Pixel 6 Pro.

## Δείτε επίσης
Ιστορία εκδόσεων του Android

## Παραπομπές


Κατηγορία:Google
Προγκρές Μ-04Μ

Το **Προγκρές Μ-04Μ** (η NASA το ονόμασε **Progress 36P**) ήταν ρωσικό μη επανδρωμένο διαστημόπλοιο τύπου Προγκρές Μ 11F615A60 το οποίο εκτοξεύθηκε τον Φεβρουάριο του 2010 για να ανεφοδιάσει τον Διεθνή Διαστημικό Σταθμό.

## Αποστολή
Το Προγκρές Μ-04Μ εκτοξεύθηκε με πύραυλο Soyuz-U από το κοσμοδρόμιο του Μπαϊκονούρ στις 3 Φεβρουαρίου 2010 (03:45 UTC) και συνδέθηκε στις 5 Φεβρουαρίου (04:26 UTC) με τη θύρα του τμήματος Ζβεζντά του σταθμού. Ήταν η πρώτη φορά που βρίσκονταν στον Διεθνή Διαστημικό Σταθμό τέσσερα ρωσικά διαστημόπλοια (εκτός από το Προγκρές Μ-04Μ ήταν και τα Σογιούζ ΤΜΑ-16, Σογιούζ ΤΜΑ-17 και Προγκρές Μ-03Μ). Το ολικό φορτίο του διαστημοπλοίου ήταν 2686 kg, συμπεριλαμβανομένων καυσίμων, τροφίμων, νερού και ιατροφαρμακευτικού υλικού.

Το διαστημόπλοιο αποσυνδέθηκε από τον σταθμό στις 10 Μαΐου, αφού προηγουμένως το πλήρωμα το είχε φορτώσει με απορρίμματα που θα καταστρέφονταν μαζί του στην ατμόσφαιρα. Μετά την αποσύνδεσή του παρέμεινε σε τροχιά για δύο μήνες προκειμένου να χρησιμοποιηθεί σε πείραμα γεωφυσικής που αφορούσε τη μελέτη των ανακλαστικών χαρακτηριστικών του κύτους του και τη διαφάνεια της γήινης ατμόσφαιρας. Τελικά το διαστημόπλοιο καταστράφηκε πάνω από τον Ειρηνικό Ωκεανό την 1η Ιουλίου 2010.

## Δείτε επίσης
* Διαστημικές αποστολές το 2010

## Παραπομπές


Κατηγορία:Αποστολές στο Διεθνή Διαστημικό Σταθμό
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 2010
Χέιλι Οκάινς

Η **Χέιλι Ληάν Οκάινς** (*Hayley Leanne Okines*, 3 Δεκεμβρίου 1997 - 2 Απριλίου 2015) ήταν Αγγλίδα ακτιβίστρια που πέθανε σε ηλικία 17 ετών εξαιτίας της εξαιρετικά σπάνιας ασθένειας πρόωρης γήρανσης. Έγινε γνωστή μέσα από τη δράση της για την ευαισθητοποίηση της κοινής γνώμης γύρω από την ασθένειά της. Παρά το γεγονός ότι το μέσο προσδόκιμο ζωής για τους πάσχοντες είναι τα 13 έτη, η Οκάινς ξεπέρασε τις προβλέψεις των γιατρών της χάρη στη συμμετοχή της στη δοκιμή ενός πειραματικού φαρμάκου. Πέθανε στις 2 Απριλίου 2015 στην ηλικία των 17 εξαιτίας επιπλοκών που προκλήθηκαν από πνευμονία, έχοντας ζήσει τέσσερα χρόνια πάνω από τις αρχικές προβλέψεις των γιατρών.

Το 1999, στα δύο της χρόνια, η Χέιλι Οκάινς διαγνώστηκε με προγηρία, μια γενετική ασθένεια που προκαλεί γήρανση οκτώ φορές πιο γρήγορα από το μέσο όρο. Η προβλεπόμενη διάρκεια ζωής της υπολογιζόταν στα δεκατρία χρόνια. Ταξίδευε συχνά στη Βοστώνη για νέες θεραπείες που δοκιμάζονταν στις Ηνωμένες Πολιτείες. Το 2012, μια αυτοβιογραφία της Χέιλι Οκάινς δημοσιεύθηκε με τίτλο *Old Before My Time*. Το βιβλίο γράφτηκε από την Χέιλι Οκάινς και την μητέρα της, Κέρι Οκάινς, σε συνεργασία με την Alison Stokes.

Η Χέιλι Οκάινς έζησε στο Μπέξχιλ, στο Ανατολικό Σάσεξ, με τη μητέρα της Κέρι, τον πατέρα της Μαρκ, και τα δυο μικρότερα αδέρφια της, Λούις και Ρούμπι που δεν έπασχαν από προγηρία. Φοίτησε στο Κολέγιο Μπέξχιλ.

## Σημειώσεις και παραπομπές


## Εξωτερικοί σύνδεσμοι
*

Κατηγορία:Βρετανοί ακτιβιστές
Τζεραλίν Τάλι

Η **Τζεραλίν Τάλι** (*Jeralean Talley*, 23 Μαΐου 1899 - 17 Ιουνίου 2015) ήταν Αμερικανίδα υπεραιωνόβια και το γηραιότερο πρόσωπο στον κόσμο από το 2015 ως το θάνατό της.  Διαδέχτηκε την Γκέρτρουντ Γουίβερ που κράτησε το τίτλο για 5 μέρες. Πέθανε στις 17 Ιουνίου 2015.
Κατηγορία:Υπεραιωνόβιοι
Android Studio

To **Android Studio** είναι ένα ολοκληρωμένο προγραμματιστικό περιβάλλον (IDE) για ανάπτυξη εφαρμογών στην πλατφόρμα Android. Ανακοινώθηκε στις 16 Μαϊου 2013 στο συνέδριο Google I/O από την Google Product Manager, Katherine Chou. Το Android Studio είναι διαθέσιμο ελεύθερα με την άδεια Apache License 2.0. 

Το Android Studio ήταν διαθέσιμο σε πρώιμο στάδιο για προεπισκόπηση ξεκινώντας από την έκδοση 0.1 τον Μάιο του 2013, έπειτα ξεκίνησε το δοκιμαστικό στάδιο από την έκδοση 0.8 που βγήκε τον Ιούνιο του 2014. Η πρώτη σταθερή έκδοση βγήκε το Δεκέμβριο του 2014, με την έκδοση 1.0.

Βασισμένο στο λογισμικό της JetBrains' IntelliJ IDEA, το Android Studio σχεδιάστηκε αποκλειστικά για προγραμματισμό Android . Είναι διαθέσιμο για Windows, Mac OS X και Linux, και αντικατέστησε τα Eclipse Android Development Tools (ADT) ως το κύριο IDE της Google για ανάπτυξη εφαρμογών Android.

## Παραπομπές


Κατηγορία:Προγραμματισμός
Κατηγορία:Android (λειτουργικό σύστημα)
Κατηγορία:Google (λογισμικά)
Κατηγορία:Εργαλεία προγραμματισμού Linux
Κράτος των Σλοβένων, Κροατών και Σέρβων

Το **κράτος των Σλοβένων, Κροατών και Σέρβων** ήταν ένα εφήμερο κράτος που δημιουργήθηκε με το τέλος του Α΄ Παγκοσμίου Πολέμου από τους Σλοβένους, Κροάτες και Σέρβους της διαλυμένης Αυστρουγγαρίας και δεν αναγνωρίσθηκε από κανένα άλλο κράτος. Ιδρύθηκε στις 29 Οκτωβρίου 1918 και την 1 Δεκεμβρίου του ίδιου έτους, ένα μήνα μετά, ενώθηκε με το Βασίλειο της Σερβίας και σχηματίστηκε το Βασίλειο των Σέρβων, Κροατών και Σλοβένων, που αργότερα ονομάστηκε Βασίλειο της Γιουγκοσλαβίας. Περιελάμβανε τα σημερινά εδάφη της Σλοβενίας, Κροατίας, και Βοσνίας- Ερζεγοβίνης της Αυστροουγγρικής Αυτοκρατορίας, πρωτεύουσα του ήταν το Ζάγκρεμπ και πρόεδρος του Εθνικού Συμβουλίου ο Σλοβενικής καταγωγής πολιτικός Άντον Κόροσετς.

## Παραπομπές


*
Κατηγορία:Ιστορία της Βοσνίας και Ερζεγοβίνης
Κατηγορία:Ιστορία της Σλοβενίας
Κατηγορία:Ιστορία της Κροατίας
Κατηγορία:Πρώην κράτη των Βαλκανίων
Προγκρές 2

Το ***Προγκρές 2*** (ρωσικά: *Прогресс-2*) ήταν σοβιετικό μη επανδρωμένο διαστημόπλοιο το οποίο εκτοξεύτηκε το 1978 για να ανεφοδιάσει τον διαστημικό σταθμό Σαλιούτ 6. Ήταν το δεύτερο διαστημόπλοιο τύπου Προγκρές, συγκεκριμένα της αρχικής έκδοσης 7K-TG, που στάλθηκε στο διάστημα και ταυτόχρονα το δεύτερο από δώδεκα συνολικά που συνδέθηκε με τον Σαλιούτ 6. Μετέφερε προμήθειες για το πλήρωμα του σταθμού, καύσιμα για την διεξαγωγή τροχιακών ελιγμών καθώς και επιστημονικό εξοπλισμό.

## Αποστολή
Το Προγκρές 2 εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 7 Ιουλίου 1978. Μετά την επιτυχή εκτόξευσή του πήρε τον κωδικό COSPAR 1978-070A και τον αριθμό 10979 στον Κατάλογο Δορυφόρων της NORAD. Συνδέθηκε με τον Σαλιούτ 6 στις 9 Ιουλίου (12:58:59&nbsp;UTC) ενώ την ίδια περίοδο βρίσκονταν στην άλλη του θύρα το Σογιούζ 29. Το πλήρωμα αποτελούνταν τότε από τους κοσμοναύτες Βλαντίμιρ Κοβαλγιόνοκ και Αλεξάντρ Ιβάντσενκοφ. Πέραν των προαναφερθέντων, το Προγκρές μετέφερε και την κάμινο Κριστάλ για την διεξαγωγή πειραμάτων. 

Το διαστημόπλοιο αποσυνδέθηκε από τον σταθμό στις 2 Αυγούστου (04:57:44&nbsp;UTC) και παρέμεινε σε τροχιά μέχρι και την 4η του ίδιου μήνα, οπότε κατόπιν εντολής καταστράφηκε στην ατμόσφαιρα (περ. στις 02:15). Τέσσερις ημέρες αργότερα εκτοξεύτηκε το Προγκρές 3, επίσης με προορισμό τον Σαλιούτ 6.

## Δείτε επίσης
* Διαστημικές αποστολές το 1978

## Παραπομπές


Κατηγορία:Αποστολές στον Σαλιούτ 6
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 1978